b'\n_START_ARTICLE_\nNy Generasjon\n_START_PARAGRAPH_\nNy Generasjon elev og studentunion er en kristen ungdomsorganisasjon som ble startet i 1996 av Stephan Christiansen, med utspring i Oslo Kristne Senter. Visjonen til Ny Generasjon er at organisasjonen skal v\xc3\xa6re et redskap som bringer evangeliet om Jesus Kristus til skoler og studiesteder i Norge. Hovedkontoret ligger i Oslo, daglig leder er David Haddeland._NEWLINE_Ny Generasjon vokste i l\xc3\xb8pet av de 10 f\xc3\xb8rste \xc3\xa5rene til \xc3\xa5 bli en av Norges st\xc3\xb8rste ungdomsorganisasjoner med 2\xc2\xa0000 medlemmer og 100 avdelinger p\xc3\xa5 landsbasis i Norge. I Norge har Ny Generasjon medlemmer fra 500 kirkesamfunn og menigheter. De fleste medlemmene kommer fra frikirker utenfor Den norske kirke._NEWLINE_Ny Generasjon er elev-/studentbasert. Initiativ og organisering foretas av ungdommene selv, avdelingene ved den enkelte skole og studiested arrangerer selv ukentlige b\xc3\xb8nnem\xc3\xb8ter, turer, konserter, hybelfester, foredrag, \xc2\xabJesusuker\xc2\xbb med mer._NEWLINE_De siste \xc3\xa5rene har Ny Generasjon spredt seg til en rekke andre land (herunder Sverige, Storbritannia, Tyskland, Russland, Estland, Tsjekkia, Finland,). Internasjonalt har Ny Generasjon aktivitet i 17 nasjoner hvor rundt 20\xc2\xa0000 ungdommer medlem i rundt 2000 avdelinger/grupper.'